b'\n_START_ARTICLE_\nSears (auto)\n_START_PARAGRAPH_\nSears oli vuosina 1906-1911 valmistettu yhdysvaltalainen automerkki. Sears-autoja valmistettiin kaikkiaan 3500 kappaletta. Searsin henkil\xc3\xb6- ja tavara-autoja valmisti Thomas B. Jeffery & Co Sears Motors. Kaikissa Searseissa oli ilmaj\xc3\xa4\xc3\xa4hdytteinen kaksisylinterinen bokserimoottori ja umpikumirenkaat. Sears-autoja myytiin postimyynnin kautta  ja alkuper\xc3\xa4inen yritys on nyky\xc3\xa4\xc3\xa4n Yhdysvaltain suurin postimyyntiliike. Aikoinaan yritys oli suuri hevosk\xc3\xa4rryjen valmistaja._NEWLINE_Suomessa Kuopion automuseossa on vuonna 1909 valmistettu Sears Model H. Se n\xc3\xa4ytt\xc3\xa4\xc3\xa4 hevosajoneuvolta matkustamon yl\xc3\xb6svedetyn nahkakuomun vuoksi. Autoon mahtuu kaksi ihmist\xc3\xa4. Ilmaj\xc3\xa4\xc3\xa4hdytteinen moottori tuottaa 7 kW eli 10 hv. Vaihteisto on portaaton variaattori.'